wannaphong/clean_thaiwikipedia huggingface dataset:
# ดรากอนด็อกมา
เป็นวิดีโอเกมแนวแอ็กชันเล่นตามบทบาทเดินและฟัน  พัฒนาและจำหน่ายโดยแคปคอม วางจำหน่ายในปี 2012 สำหรับเพลย์สเตชัน 3 และ เอกซ์บอกซ์ 360 ตัวเกมยังมีเวอร์ชันปรับปรุงเพิ่มเติมในชื่อ ดรากอนด็อกมา: ดาร์กอาร์เชน วางจำหน่ายสำหรับเครื่องเล่นวิดีโอเกมคอนโซลเดิมของเกมในปี 2013 จากนั้นจึงมีการพอร์ตลงไมโครซอฟท์ วินโดวส์ ในปี 2016, เพลย์สเตชัน 4 และ เอกซ์บอกซ์วัน ในปี 2017 และ นินเท็นโด สวิตช์ ในปี 2019 ฉากของเกมตั้งอยู่ในโลกแห่งจินตนาการอันสูงส่งของ Gransys ซึ่งผู้เล่นจะสวมบทบาทเป็นตัวเอกของมนุษย์ที่ขนานนามว่าอาร์เชน ในการสืบเสาะเพื่อเอาชนะมังกรกรีโกรี ซึ่งกล่าวกันว่าเป็นผู้ประกาศจุดจบของโลกในขณะที่เปิดเผยแผนสมรู้ร่วมคิดที่ลึกยิ่งขึ้นไปพร้อมกัน

เอกสารการออกแบบสำหรับเกม ดรากอนด็อกมา ถูกเขียนขึ้นโดยผู้กำกับ Hideaki Itsuno ในปี 2000 ก่อนที่จะทำงานในการพัฒนาเกม เดวิลเมย์คราย 2 Itsuno ประสบความสำเร็จในการนำเสนอโปรเจ็กต์และเริ่มการพัฒนาในปี 2008 ทีมงานที่แข็งแกร่ง 150 คนได้รับแรงบันดาลใจจากเกมสวมบทบาทแบบตะวันตกทั้งเกม ดิเอลเดอร์สครอลล์ส IV: อ็อบลิเวียน และ ฟาเบิล II เพลงที่แต่งโดย Tadayoshi Makino และรวมถึงผลงานจากนักแต่งเพลงชาวตะวันตก Inon Zur ถูกใช้ในวงออเคสตราเต็มรูปแบบและเน้นไปที่บรรยากาศ ดาร์กอาร์เชน ได้รับการออกแบบมาเพื่อรวมเอาคำติชมของแฟน ๆ และมอบประสบการณ์ที่สมบูรณ์สำหรับผู้เล่นทั้งหน้าเก่าและใหม่

ดรากอนด็อกมา เวอร์ชันดั้งเดิมได้รับคำชื่นชมจากนักวิจารณ์ โดยยกย่องรูปแบบการเล่นและระบบพาวน์ ในขณะที่การบรรยายมักถูกวิพากษ์วิจารณ์ว่ายังไม่เพียงพอ ส่วนเวอร์ชัน ดาร์กอาร์เชน ได้รับการยกย่องในด้านการปรับปรุงทางเทคนิคและเนื้อหาเพิ่มเติม ดรากอนด็อกมา เวอร์ชันดั้งเดิมทำยอดขายได้มากกว่าหนึ่งล้านชุดทั่วโลก และเวอร์ชัน ดาร์กอาร์เชน เองก็สามารถทำยอดขายในเชิงบวกเช่นกัน เกมออนไลน์ผู้เล่นจำนวนมากแบบเล่นตามบทบาทชื่อ ดรากอนด็อกมาออนไลน์ เปิดให้บริการเฉพาะในประเทศญี่ปุ่นในปี 2015

ตัวเกมยังได้รับการดัดแปลงเป็นออริจินัลเน็ตแอนิเมชัน ซึ่งได้เผยแพร่ทั่วโลกในวันที่ 17 กันยายน 2020 บนเน็ตฟลิกซ์

 หมายเหตุ
# พระยาสุนทรสงคราม (ปุย สุวรรณศร)
อำมาตย์โท พระยาสุนทรสงคราม (ปุย สุวรรณศร) (29 กรกฎาคม 2419 – 29 มีนาคม 2474ข่าวตาย (หน้า ๗๖๑)) เป็นอดีตขุนนางชาวไทย อดีตผู้ว่าราชการจังหวัดสุพรรณบุรี อดีตนาย อำเภอพระปฐมเจดีย์ อดีตนาย อำเภอบางปลาม้า 

 ยศ ตำแหน่ง บรรดาศักดิ์ 
 10 มิถุนายน พ.ศ. 2446 - หลวงศรีราชรักษา ยกกระบัตรเมืองสุพรรณบุรี ถือศักดินา ๑๐๐๐พระราชทานสัญญาบัตรขุนนาง
 12 สิงหาคม พ.ศ. 2454 - นายอำเภอพระปฐมเจดีย์แจ้งความกระทรวงมหาดไทย
 20 สิงหาคม พ.ศ. 2454 - รองอำมาตย์เอกพระบรมราชโองการ (หน้า ๙๘๐)
 19 กุมภาพันธ์ 2455 – นายหมู่ตรีส่งสัญญาบัตรเสือป่าไปพระราชทาน
 7 สิงหาคม พ.ศ. 2456 - พระศรีราชรักษา นายอำเภอเมืองสุพรรณบุรี คงถือศักดินา ๑๐๐๐เลื่อนและตั้งบรรดาศักดิ์
 26 ตุลาคม 2458 – นายหมวดตรีพระราชทานยศเสือป่า
 - ปลัดจังหวัดสุพรรณบุรี
 20 ธันวาคม พ.ศ. 2461 - อำมาตย์ตรีพระราชทานยศข้าราชการ (หน้า ๒๔๗๘)
 1 ตุลาคม 2463 – รั้งผู้บังคับกองพันเสือป่าที่ 4ประกาศกรมบัญชาการคณะเสือป่า
 8 ตุลาคม 2463 – นายหมวดโทพระราชทานยศนายเสือป่า
 24 กันยายน พ.ศ. 2466 - พระยาสุนทรสงคราม ผู้ว่าราชการจังหวัดสุพรรณบุรี ถือศักดินา ๓๐๐๐พระราชทานสัญญาบัตรบรรดาศักดิ์
 5 ตุลาคม พ.ศ. 2466 - ผู้ว่าราชการจังหวัดสุพรรณบุรีแจ้งความกระทรวงมหาดไทย
 23 พฤศจิกายน พ.ศ. 2467 - อำมาตย์โทพระราชทานยศ (หน้า ๒๗๒๐)
 13 พฤษภาคม พ.ศ. 2470 - ออกจากราชการแจ้งความกระทรวงมหาดไทย เรื่อง ปลดและย้ายตั้งผู้ว่าราชการจังหวัด

 เครื่องราชอิสริยาภรณ์ 
ราชกิจจานุเบกษา, พระราชทานเครื่องราชอิสริยาภรณ์, เล่ม ๓๖ ตอนที่ ๐ ง หน้า ๓๙๕๙, ๑๔ มีนาคม ๒๔๖๒
ราชกิจจานุเบกษา, พระราชทานเครื่องราชอิสริยาภรณ์, เล่ม ๓๓ ตอนที่ ๐ ง หน้า ๑๗๕๖, ๑๕ ตุลาคม ๒๔๕๙
ราชกิจจานุเบกษา, พระราชทานเครื่องราชอิสริยาภรณ์และเหรียญ, เล่ม ๔๐ ตอนที่ ๐ ง หน้า ๓๔๖๐, ๗ มกราคม ๒๔๖๖
ราชกิจจานุเบกษา, ส่งเครื่องราชอิสริยาภรณ์ไปพระราชทาน, เล่ม ๔๓ ตอนที่ ๐ ง หน้า ๔๙๑, ๒ พฤษภาคม ๒๔๖๙
# รายชื่อสายการบินในประเทศปากีสถาน
สายการบินบินประจำ
สายการบิน  ภาพIATA   ICAO สัญญาณเรียกเริ่มดำเนินการ ฐานการบินประเภท ปากีสถานอินเตอร์เนชั่นแนลแอร์ไลน์ 100px PK  PIA  PAKISTAN  พ.ศ. 2489  ท่าอากาศยานนานาชาติจินนาห์<small> (การาจี)บริการเต็ม แอร์บลู100px  PA  ABQ  AIRBLUE  พ.ศ. 2547  ท่าอากาศยานนานาชาติจินนาห์ (การาจี)ต้นทุนต่ำ แอร์เซียล    PF  SIF  Air Sial พ.ศ. 2563  ท่าอากาศยานนานาชาติจินนาห์<small> (การาจี)ต้นทุนต่ำ ซีรีนแอร์   ER  SEP  SERENE Air พ.ศ. 2560  ท่าอากาศยานนานาชาติจินนาห์ (การาจี) ต้นทุนต่ำ

สายการบินเช่าเหมาลำ
สายการบิน  ภาพIATA   ICAO สัญญาณเรียกฐานการบิน อัสการีแอร์ปากีสถาน  4K  AKP  ASKARI AIR  - เอเอสเอสเอล100px  -  ACS  AIRCRAFT SALES  ท่าอากาศยานนานาชาติจินนาห์ (การาจี) พรินสลีเจ็ท100px  -  PJP  PRINCELY JETS  ท่าอากาศยานนานาชาติจินนาห์ (การาจี)

สายการบินขนส่งสินค้า
สายการบิน  ภาพIATA   ICAO สัญญาณเรียกฐานการบิน วิชั่นแอร์อินเตอร์เนชั่นแนล  - VIS Dreambirdท่าอากาศยานนานาชาติจินนาห์ (การาจี)แอร์ฟอลคอน -FPKFeatherท่าอากาศยานนานาชาติจินนาห์ (การาจี)
# พย็องกยุล
พย็องกยุล ([pʲʌŋ.ɡʲul]) หรือ เพนจุล ในภาษาเชจู ([pen.dʑul])  เป็นส้มสายพันธุ์หนึ่งซึ่งมีถิ่นกำเนิดบนเกาะเชจู ประเทศเกาหลีใต้

 ประวัติ 
มีการค้นพบต้นส้มพย็องกยุลเก่าแก่สองต้นในแขวงโทรย็อน  บนเกาะเชจูและถูกขึ้นทะเบียนให้เป็นสมบัติของเชจูเมื่อวันที่ 7 มกราคม พ.ศ. 2541 แต่ต่อมาต้นหนึ่งได้ตายลงเมื่อวันที่ 5 ตุลาคม พ.ศ. 2548 ต้นที่ยังเหลืออยู่จึงได้รับการขึ้นทะเบียนเป็นอนุสาวรีย์ทางธรรมชาติของเกาหลีใต้เมื่อวันที่ 13 มกราคม พ.ศ. 2554 สันนิษฐานว่ามีอายุประมาณ 250 ปี ตำแหน่งของต้นดังกล่าวอยู่ที่ เลขที่ 21 ถนนโทรย็อน 6 เมืองเชจู จังหวัดเชจู 

ในปี พ.ศ.2553 มีการย้ายต้นส้มพย็องกยุลที่มีอายุ 80 ปีจำนวนหนึ่งมาปลูกยังสวนคามเวมุล  ซึ่งเป็นสวนผลไม้ที่ในอดีตเคยถูกกำหนดให้เป็นพื้นที่ปลูกส้มเพื่อบริโภคในราชสำนักราชวงศ์โชซอน เมื่อสิ้นราชวงศ์ต้นส้มได้สาบสูญไป จึงมีการฟื้นฟูปลูกส้มในสวนขึ้นใหม่ในปี 2553 โดยศูนย์เทคโนโลยีการเกษตรซอกวีโพ

 ศัพทมูลวิทยา 
เพนจุล  ในภาษาเชจู และพย็องกยุล  ในภาษาเกาหลี เป็นคำร่วมเชื้อสายกัน โดยเขียนด้วยอักษรฮันจาเหมือนกันคือ พย็อง (甁, "ขวด") และคยุล (橘, "ส้ม")

ทัมนาจี  ซึ่งเป็นพงศาวดารของเกาะเชจู เผยแพร่ในปี ค.ศ. 1653 โดยอีว็อนจิน  ผู้ว่าการและผู้นำศาสนาเขตของราชวงศ์โชซอน ได้กล่าวถึงพย็องกยุลโดยใช้ชื่อพย็อลกยุล ("ส้มแปลก") และเขายังได้บันทึกว่าผลไม้นี้มักถูกเรียกว่า พย็องกยุล ซึ่งเป็นคำประกอบของคำว่าพย็อง (병, "ขวด") และคยุล (귤, "ส้ม") เนื่องจากรูปร่างของมันเรียวไปด้านบนและคล้ายกับถ้วยใบเล็ก (ชงจี ; "ชามเล็ก") กลับหัว

 คำอธิบาย 
หลักฐานทางพันธุกรรมชี้ให้เห็นว่าส้มพย็องกยุล, ส้มเขียวหวาน และมะนาวแป้นมีบรรพบุรุษร่วมกัน พย็องกยุลเป็นสายพันธุ์ที่สามารถต้านทานต่อความเย็น, โรคราน้ำค้าง และแมลงศัตรูพืช ได้ดีกว่าพืชในตระกูลส้มที่ใกล้เคียงชนิดอื่น ๆ

ลำต้นไม่มีหนามเติบโตได้สูง 4–5 เมตร (13–16 ฟุต) ทรงพุ่มกว้างประมาณ 2–2.5 เมตร (6 ฟุต 7 นิ้ว–8 ฟุต 2 นิ้ว) ใบหนาแน่น, กิ่งขนาดเล็กและแผ่ออกทางด้านล่างทำให้ต้นมีลักษณะเป็นพุ่ม ใบเป็นรูปไข่ปลายแหลม ยาวประมาณ 6.5 เซนติเมตร (2.6 นิ้ว) และกว้างประมาณ 2.5 เซนติเมตร (1 นิ้ว) ดอกประกอบด้วยกลีบรูปไข่สีขาวห้ากลีบ

เช่นเดียวกับผลไม้ตระกูลส้มชนิดอื่น ๆ พย็อนกยุลมีเปลือกขรุขระที่มีน้ำมันหอมระเหย ผลสีเหลืองถึงเหลืองส้มที่มีส่วนฐานยาวและปลายเป็นกระเปาะโดยยาวได้ถึง 72 มิลลิเมตร (2.8 นิ้ว) และกว้าง 60 มิลลิเมตร (2.4 นิ้ว) น้ำหนักประมาณ 105 กรัม (3.7 ออนซ์)

 การใช้ประโยชน์ 
เนื้อผลใช้รับประทานสด เปลือกสามารถใช้ทั้งสดหรือแห้ง โดยใช้ทั้งหมดหรือเฉพาะส่วนผิวด้านนอกที่มีสีก็ได้ โดยผิวสดของส้มพย็อนกยุลใช้เป็นเครื่องเทศหรือเครื่องปรุงสำหรับทำต็อก (เค้กข้าว) และอาหารเกาหลีอื่น ๆ  ในขณะที่เปลือกแห้งมักใช้ทำชา ชาพย็องกยุลถูกใช้ประจำบ้านในการบรรเทาอาการของระบบทางเดินหายใจ, ภาวะเบื่ออาหาร หรือปัญหาเบื้องต้นของระบบย่อยอาหาร
# มักดาเลียนา อันเดอช็อน
เอียวา มักดาเลียนา อันเดอช็อน (, ; เกิด 23 มกราคม 1967) เป็นนักการเมืองและนักเศรษฐศาสตร์ชาวสวีเดนที่ดำรงตำแหน่งนายกรัฐมนตรีสวีเดนตั้งแต่วันที่ 30 พฤศจิกายน 2021 ถึงวันที่ 18 ตุลาคม 2022  และผู้นำพรรคประชาธิปไตยสังคมตั้งแต่วันที่ 4 พฤศจิกายน 2021

ในวันที่ 24 พฤศจิกายน 2021 รัฐสภาเลือกตั้งเธอขึ้นเป็นนายกรัฐมนตรีสวีเดน และจะเข้ารับตำแหน่งในวันที่ 26 พฤศจิกายน อย่างไรก็ตาม หลังความร่วมมือระหว่างพรรคของเธอกับพรรคกรีนล่ม อันเป็นผลจากการผ่านร่างงบประมาณแผ่นดินฉบับฝ่ายค้านซึ่งผ่านหลังร่างของพันธมิตรพรรคเธอกับพรรคกรีนไม่ผ่านสภา เธอลาออกจากการเป็นนายกรัฐมนตรีไม่กี่ชั่วโมงหลังได้รับเลือกตั้ง การลงคะแนนเสียงครั้งต่อมาในวันที่ 29 พฤศจิกายน 2021 ทำให้เธอได้รับเลือกเป็นนายกรัฐมนตรีอีกครั้ง เธอดำรงตำแหน่งในวันที่ 30 พฤศจิกายน และได้รับการยืนยันเป็นหัวหน้ารัฐบาลหญิงคนแรกของประเทศ

 ชีวิตส่วนตัว 
อันเดอช็อนแต่งงานกับ Richard Friberg ศาสตราจารย์เศรษฐศาสตร์ที่ Stockholm School of Economics ตั้งแต่ ค.ศ. 1997 และมีลูก 2 คน เธอและสามีชอบออกไปข้างนอกมาก ทั้งคู่มักไปเดินเที่ยวระยะไกล, พายเรือคายัก และปีนเขา อันเดอช็อนอาศัยที่Nacka, สต็อกโฮล์ม
# ยัญ
ยัญ หรือ ยญ  ในศาสนาฮินดูหมายถึงพิธีกรรมที่กระทำต่อหน้ากองไฟ ส่วนใหญ่มีมนตร์ประกอบSG Nigal (1986), Axiological Approach to the Vedas, Northern Book, , pages 80–81 ยัญเป็นพิธีกรรมแบบพระเวท มีอธิบายอยู่ในส่วนพราหมณัมของพระเวท และในยชุรเวทLaurie Patton (2005), The Hindu World (Editors: Sushil Mittal, Gene Thursby), Routledge, , pages 38-39 พิธีกรรมพัฒนาขึ้นมาจากการเซ่นไว้และบวงสรวงแก่กองไฟ มาเป็นพิธีกรรมศักดิ์สิทธิ์ที่เป็นการถวายบูชาแด่พระอัคนี

เนื้อหาในอุปนิษัทพระเวทส่วนที่เกี่ยวข้องกับยัญจะเรียกว่า "กรรมกัณฑ์" (ส่วนทำงาน) เพื่อให้แตกต่างจากส่วน "ญาณกัณฑ์" (ส่วนความรู้) การประกอบพิธียัญที่สมบูรณ์เป็นส่วนสำคัญหนึ่งของสำนักมิมังสาในปรัชญาฮินดูRandall Collins (1998), The Sociology of Philosophies, Harvard University Press, , page 248 นอกจากนี้ยัญยังมีบทบาทสำคัญในพิธีกรรมเปลี่ยนผ่านของฮินดู เช่น งานแต่งงาน

ศัพทมูล
"ยญ"  มีรากมาจากคำในภาษาสันสกฤต "ยช"  แปลว่า 'การยูชา ชื่นชม ยกย่อง เคารพ' ปรากฏในวรรณกรรมพระเวทยุคแรก อายุมากกว่า 2000 ปีก่อนริสต์กาลJack Sikora (2002), Religions of India, iUniverse, , page 86 ในฤคเวท, ยชุรเวท (คำว่า "ยชุรเวท" ก็มาจากราก "ยช" เดียวกัน) และคัมภีร์อื่น ๆ ใช้คำว่ายัญหมายถึง "การบูชา การแสดงความเคารพ การสวดบูชา" ไปจนถึงความหมายเดียวกับ "การบูชายัญ" ในความหมายภาษาไทยปัจจุบันMonier Monier-Williams, Sanskrit English Dictionary, Oxford University Press,  (Reprinted in 2011), pages 839-840 ในวรรณกรรมยุคหลังพระเวท ยัญใช้เรียกพิธีกรรมใดก็ตามที่มีการประกอบพิธีในทางสัญลักษณ์

ในขณะที่ภาษาไทยปัจจุบัน "ยัญ" ดังที่ปรากฏในคำว่า "บูชายัญ" หมายถึง "การบูชาของพราหมณ์อย่างหนึ่ง การเซ่นสรวงด้วยวิธีฆ่าคนหรือสัตว์เป็นเครื่องบูชา"พจนานุกรมแปล ไทย-ไทย ราชบัณฑิตยสถาน. บูชายัญ. เข้าถึงจาก Sanook Dictionary.
# ลันจ์ไมน์
ลันจ์ไมน์  คือ อาวุธต่อต้านรถถังแบบพลีชีพที่จักรวรรดิญี่ปุ่นพัฒนาและนำมาใช้ในช่วงสงครามโลกครั้งที่ 2 มีลักษณะเป็นระเบิดต่อต้านรถถังความแรงสูงรูปทรงกรวยติดอยู่ตรงปลายด้ามจับที่เป็นไม้ ปกติมักใช้ในหน่วยต่อสู้ระยะประชิดของกองทัพจักรวรรดิญี่ปุ่น อาวุธชนิดนี้ถูกนำมาใช้อย่างเป็นทางการใน ค.ศ. 1945 ในปีเดียวกันนั้นเองมันได้นำไปใช้ในเขตปฏิบัติการสงครามแปซิฟิกโดยมุ่งเป้าไปที่ยานเกราะของกองทัพสหรัฐ

การออกแบบ
อาวุธมีลักษณะเป็นดินโพรงระเบิดรูปทรงกรวยอยู่ตรงปลายด้ามจับที่เป็นไม้ ตัวระเบิดมีขาสามขายืนออกมาบริเวณฐานทรงกรวย ตัวจุดชนวนระเบิดอยู่ที่ส่วนยอดของรูปกรวย (บริเวณที่ติดกับด้านจับไม้) ระหว่างยอดของทรงกรวยกับด้านจับจะมีเข็มแทงชนวนอยู่ซึ่งเมื่อถอดสลักระเบิดออกแล้วบริเวณนี้จะสามารถเลือนได้ทำให้เข็มแทงฉนวนแทงเข้าไปที่ตัวจุดระเบิด

ตัวระเบิดแบ่งเป็นระเบิดรูปกรวยสูง 11.6 นิ้ว และเส้นผ่านศูนย์กลางที่ฐานกรวยยาว 8 นิ้ว และหนักประมาณ 11 ปอนด์ ขาโลหะสามขายาว 6 นิ้ว (15 ซม.) ส่วนด้ามจับมีเส้นผ่านศูนย์กลาง 1.25 นิ้ว ยาว 59 นิ้ว และหนัก 3.3 ปอนด์ ทำให้โดยรวมแล้วมันยาวประมาณ 78 นิ้ว และหนัก 14.3 ปอนด์

การทำงาน
การใช้งานลันจ์ไมน์นั้นทหารหรือผู้ใช้งานจะทำการดึงสลักระเบิดออกแล้วทำการวิ่งพุ่งเข้าไปหายานเกราะหรือเป้าหมายด้วยความเร็ว คล้ายกับการวิ่งพุ่งเข้าไปแทงด้วยดาบปลายปืน ลักษณะการจับจะใช้มือข้างหนึ่งจับที่ตรงกลางด้ามจับส่วนอีกมือจับที่ปลายด้านจับที่ใกล้ตัวผู้ถือ เมื่อขาของระเบิดโดนเข้ากับเป้าหมายแล้วด้ามจับที่กำลังพุ่งไปข้างหน้าจะกดเข้าไปทำให้เข็มจุดชนวนระเบิดแทงเข้าไปที่ตัวจุดระเบิด ซึ่งเมื่อระเบิดแล้วจะทำให้ผู้ใช้และเป้าหมายได้รับความเสียหายจากระเบิด

การใช้งาน
กองทัพจักรวรรดิญี่ปุ่นนำอาวุธชนิดนี้มาใช้ในเขตปฏิบัติการสงครามแปซิฟิก โดยมีจุดประสงค์เพื่อใช้ต่อต้านและทำลายยานเกราะของกองทัพสหรัฐ

รายงานข่าวกรองในเดือนมีนาคม 1945 ระบุว่ากองทัพสหรัฐเจอเข้ากับอาวุธชิ้นนี้ครั้งแรกที่เกาะเลย์เต ประเทศฟิลิปปินส์ ซึ่งคาดว่าน่าจะเป็นในช่วงยุทธนาวีที่อ่าวเลย์เต

ในประเทศเวียดนามมันเป็นสัญลักษณ์ของสงครามอินโดจีนครั้งที่หนึ่ง โดยเฉพาะในยุทธการที่ฮานอยซึ่งมีภาพที่ เหงียน วัน เทียง (Nguyễn Văn Thiềng) พยายามที่จะใช้มันแต่ว่าระเบิดไม่ทำงาน ทำให้เขาถูกยิงตายไปพร้อมกับความกล้าหาญและเสียสละในท้ายที่สุดExplanatory board for replica of lunge mine held by a soldier at Vietnam Military History Museum, Hanoi; verified in December, 2019

 ระเบียงภาพ
# บวบเหลี่ยม
บวบเหลี่ยม เป็นพืชไม้เถาวงศ์แตง มีการปลูกในเชิงพาณิชย์ใช้ผลสุกเป็นผัก ผลสุกใช้เป็นฟองน้ำทำความสะอาดตามธรรมชาติ ผลเล็กคล้ายแตงกวา หรือ ซุกินี มีเหลี่ยมสัน มีตั้งแต่เอเชียกลางและตะวันออกไปจนถึงเอเชียตะวันออกเฉียงใต้ นอกจากนี้ยังปลูกเป็นไม้กระถางในที่ที่มีอากาศเย็น ชื่อสามัญในภาษาอังกฤษมีหลายชื่อ เช่น angled luffa, Chinese okra, dish cloth gourd, ridged gourd, sponge gourd, vegetable gourd, strainer vine, ribbed loofah,  silky gourd, silk gourd,M.M.P.N.D. - Sorting Luffa names. Plantnames.unimelb.edu.au (2000-02-06). Retrieved on 2014-05-26.Luffa Angled . Kitazawaseed.com (2014-01-22). Retrieved on 2014-05-26.Ridged Skin Luffa. Evergreenseeds.com. Retrieved on 2014-05-26. และ sinkwa towelsponge

ประโยชน์
ผลอ่อนของบวบ บางชนิดใช้เป็นผักปรุงสุก ดอง หรือรับประทานสด และบางครั้งก็ใช้ยอดและดอกด้วย เช่นเดียวกับ บวบหอม ผลที่สุกแล้วจะถูกเก็บเกี่ยวเมื่อแห้งและเข้าขั้นตอนทำความสะอาดจนเหลือแต่ใยบวบ ซึ่งสามารถใช้เป็นฟองน้ำหรือเส้นใยสำหรับทำหมวกได้
# โมมิจิ นิชิยะ
โมมิจิ นิชิยะ  เป็นนักกีฬาสเกตบอร์ดชาวญี่ปุ่นซึ่งได้รับเหรียญทองจากการแข่งขันสเกตบอร์ดในโอลิมปิกฤดูร้อน 2020 และเป็นนักกีฬาคนแรกที่ได้รับเหรียญทองโอลิมปิกในกีฬาสเกตบอร์ดประเภทสตรีตหญิง เธอเป็นนักกีฬาโอลิมปิกทีมชาติญี่ปุ่นอายุน้อยที่สุดที่ได้รับเหรียญทอง โดยในขณะนั้นเธออายุได้ 13 ปี 330 วัน ซึ่งทำให้เธอเป็นนักกีฬาที่อายุน้อยที่สุดเป็นอันดับที่สามที่ได้รับเหรียญทองกีฬาโอลิมปิกฤดูร้อน รองจากมาร์เจอรี เกสตริง (สหรัฐ, กระโดดน้ำ, เบอร์ลิน 1936, 13 ปี 268 วัน) และเคลาส์ แซร์ตา (ทีมรวมเยอรมนี, เรือพาย, โรม 1960, 13 ปี 283 วัน)

 ผลงาน 
นิชิยะเข้าแข่งขันเอ็กซ์เกมส์ฤดูร้อน 2019 ในประเภทสตรีตหญิงที่มินนีแอโพลิส ซึ่งเธอทำคะแนนได้ 90.00 คะแนนและได้รับเหรียญเงิน โดยเหรียญทองในการแข่งขันครั้งนั้นเป็นของเพื่อนร่วมชาติ อาโอริ นิชิมูระ ซึ่งทำได้ 92.00 คะแนน

นิชิยะได้รับเหรียญเงินจากการแข่งขันสเกตบอร์ดชิงแชมป์โลก 2021 ที่โรมหลังจากทำคะแนนได้ 14.17 คะแนน ในเดือนมิถุนายน ค.ศ. 2021 เธอสะสมคะแนนได้เป็นอันดับที่ 5 ในการจัดอันดับสำหรับการแข่งขันโอลิมปิก และทำให้เธอผ่านการคัดเลือกเข้าแข่งขันในโอลิมปิกฤดูร้อน 2020 ในการแข่งขันประเภทสตรีตหญิง เธอทำคะแนนได้ 15.26 คะแนนและได้รับเหรียญทอง ซึ่งทำให้เธอเป็นนักกีฬาโอลิมปิกทีมชาติญี่ปุ่นอายุน้อยที่สุดที่ได้รับเหรียญทอง และเป็นนักกีฬาที่อายุน้อยที่สุดเป็นอันดับที่สามที่ได้รับเหรียญทอง
# มูลนิธิวิจัยมะเร็งเต้านม
มูลนิธิวิจัยมะเร็งเต้านม (อักษรย่อ: BCRF) เป็นองค์การไม่แสวงหาผลกำไรอิสระ ซึ่งได้ระดมทุน 569.4 ล้านดอลลาร์เพื่อสนับสนุนการวิจัยทางคลินิกและการวิจัยต่อยอดเกี่ยวกับมะเร็งเต้านมในสหรัฐและต่างประเทศ ปัจจุบัน มูลนิธิวิจัยมะเร็งเต้านมให้ทุนสนับสนุนนักวิจัยกว่า 275 รายใน 15 ประเทศ

ผู้อำนวยการฝ่ายวิจัยของมูลนิธิวิจัยมะเร็งเต้านมคือ ดร. แลร์รี นอร์ตัน จากศูนย์มะเร็งอนุสรณ์สโลน เคตเทอริง ซึ่งมูลนิธิวิจัยมะเร็งเต้านมได้ให้ทุนสนับสนุนการวิจัยขั้นพื้นฐานเกี่ยวกับความเสี่ยงในการเกิดโรคที่แตกต่างกันค่อมะเร็งเต้านม, เซลล์ต้นกำเนิดมะเร็งเต้านม, ทราสทูซูแมบ (เฮอร์เซปติน), การรักษาด้วยการต่อต้านการสร้างเส้นเลือดใหม่ด้วยเบวาซิซูแมบ (อวาสติน), การสร้างภาพด้วยสนามแม่เหล็กไฟฟ้า, อะโรมาเทส อินฮิบิเตอร์, ทาม็อกซิเฟน และการทดลองทางคลินิกสำหรับการรักษาแบบใหม่กับเครือข่ายวิจัยมะเร็งเต้านมปริวรรต

มูลนิธิวิจัยมะเร็งเต้านมได้รับการก่อตั้งขึ้นใน ค.ศ. 1993 โดยอีฟลีน ลอเดอร์ รองประธานอาวุโสฝ่ายองค์การของดิ เอสเต ลอเดอร์ คัมพานีส์ ซึ่งความพยายามครั้งแรกของลอเดอร์ในการสร้างความตระหนักรู้เกี่ยวกับมะเร็งเต้านมคือการริเริ่มโดยตัวเธอเอง กับอเล็กซานดรา เพนนีย์ อดีตบรรณาธิการของนิตยสารเซลฟ์ เพื่อทำให้ริบบิ้นสีชมพูเป็นสัญลักษณ์ระดับสากลของการตระหนักรู้เกี่ยวกับมะเร็งเต้านม

 การจัดหาเงินทุนและการใช้จ่าย 

thumb|right|เครื่องบินของเดลตาแอร์ไลน์ #1821 รุ่น 767-400อีอาร์ ในเครื่องแบบสีชมพูของมูลนิธิวิจัยมะเร็งเต้านมใน ค.ศ. 2010 ส่วนใน ค.ศ. 2012 เครื่องแบบได้รับการดัดแปลงเล็กน้อยเพื่อเปลี่ยนชื่อเครื่องบินเพื่อเป็นเกียรติแก่อีฟลีน ลอเดอร์ ผู้ก่อตั้งมูลนิธิวิจัยมะเร็งเต้านม
เครื่องแบบของเครื่องบินเดลตา #1821 ได้รับการแก้ไขอีกครั้งในเดือนกันยายน ค.ศ. 2015 โดยคงไว้ซึ่งธีมมูลนิธิวิจัยมะเร็งเต้านม ครั้งนี้ริบบิ้นสีชมพูได้รับการวาดภาพบนลำตัวพร้อมคำบรรยายมูลนิธิวิจัยมะเร็งเต้านมบนเครื่องแบบมาตรฐาน ภาพนี้ถ่ายขึ้นในไม่กี่สัปดาห์หลังจากการวาดใหม่|thumb

ใน ค.ศ. 2014 มูลนิธิวิจัยมะเร็งเต้านมได้ควบคุมเงินมากกว่า 91 เซนต์ของทุก ๆ ดอลลาร์ที่ระดมได้เพื่อการวิจัยมะเร็งเต้านมและโครงการการสร้างความตระหนักรู้เกี่ยวกับมะเร็งเต้านม มูลนิธิวิจัยมะเร็งเต้านมได้รับการยอมรับเป็นพิเศษจากหลายองค์การที่ติดตาม รวมถึงให้ข้อมูลที่ครอบคลุมและเป็นกลางเกี่ยวกับการกุศล แชริทีวอตช์ซึ่งเดิมคือสถาบันการกุศลแห่งอเมริกายังคงให้คำตัดสินมูลนิธิวิจัยมะเร็งเต้านมในระดับ "เอบวก"
# นิวโปเกมอน สแนป
นิวโปเกมอน สแนป  เป็นวิดีโอเกมแนวยิงมุมมองบุคคลที่หนึ่งและถ่ายรูป พัฒนาโดยบันไดนัมโกะสตูดิโอส์ จำหน่ายโดยบริษัท โปเกมอน จำกัดและนินเท็นโด ตัวเกมเป็นภาคต่อของเกม โปเกมอน สแนป ที่วางจำหน่ายใน พ.ศ. 2542  ตัวเกมวางจำหน่ายทั่วโลกสำหรับนินเท็นโด สวิตช์ในวันที่ 30 เมษายน พ.ศ. 2564 ตัวเกมจะผู้เล่นท่องไปในภูมิภาค Lental โดยใช้เรือโฮเวอร์คราฟบนรางและวิจัยโปเกมอนด้วยการถ่ายภาพ โดยผู้เล่นจะรับบทบาทเป็นช่างภาพมือใหม่ เป็นครั้งแรกที่มีเลือกตัวละครผู้หญิง ซึ่งปกติเวอร์ชันดั้งเดิมของ โปเกมอน สแนป จะเล่นได้เฉพาะตัวละครผู้ชายเท่านั้น โดยในตัวเกมมีตัวละครอยู่ 2 คนคือ ศาสตราจารย์ Mirror กับผู้ช่วยศาสตราจารย์ RitaPokemon Company เปิดตัว New Pokemon Snap ผจญภัยสำรวจธรรมชาติและการดำรงชีวิต
# ฮินด์ ซาซา
ฮินด์ ซาซา  เป็นนักกีฬาเทเบิลเทนนิสชาวซีเรียซึ่งเข้าแข่งขันในโอลิมปิกฤดูร้อน 2020 โดยผ่านการแข่งขันรอบคัดเลือกโซนเอเชียตะวันตกที่ประเทศจอร์แดน ซึ่งเธอเป็นนักกีฬาเทเบิลเทนนิสอายุน้อยที่สุดที่แข่งขันในโอลิมปิก (12 ปี) และเป็นนักกีฬาที่อายุน้อยที่สุดเป็นอันดับที่ห้าที่แข่งขันในโอลิมปิกสมัยใหม่ เธอเป็นนักกีฬาที่อายุน้อยที่สุดในการแข่งขันโอลิมปิกครั้งนี้ และอายุน้อยที่สุดตั้งแต่เบอาตริช ฮุชติว นักสเกตลีลาชาวโรมาเนียเข้าแข่งขันในโอลิมปิกฤดูหนาว 1968 ที่เกรอนอบล์ ประเทศฝรั่งเศส  

 ประวัติ 
ซาซาเกิดเมื่อวันที่ 1 มกราคม ค.ศ. 2009 ที่เมืองฮะมาฮ์ ทางตอนกลางของประเทศซีเรีย และเริ่มหัดเล่นเทเบิลเทนนิสตั้งแต่อายุได้ 5 ขวบ เธอเข้าแข่งขันในรายการ "Hopes Week and Challenge" ของสหพันธ์เทเบิลเทนนิสนานาชาติ (ไอทีทีเอฟ) ใน ค.ศ. 2016 ที่ประเทศกาตาร์พร้อมกับพี่ชายของเธอ และความสามารถของเธอเป็นที่สนใจจากรายการนั้น เธอเป็นสมาชิกของสโมสรเทเบิลเทนนิสอัลมุฮาฟะเซาะฮ์ในกรุงดามัสกัสและเคยได้รับรางวัลชนะเลิศระดับประเทศทุกรายการ

เธอมุ่งมั่นที่จะแข่งขันเทเบิลเทนนิสให้ถึงระดับโลก และตั้งใจจะเป็นเภสัชกรหรือทนายความ

 โอลิมปิกฤดูร้อน 2020 
ซาซาเป็นนักเทเบิลเทนนิสชาวซีเรียคนแรกที่ผ่านการคัดเลือกเข้าแข่งขันในโอลิมปิก แม้ว่าสื่อบางแห่งจะรายงานผิดว่าเธอเป็นชาวซีเรียคนแรกที่แข่งขันเทเบิลเทนนิสในโอลิมปิกก็ตาม (ฮิบาฮ์ อัลลิจญีเข้าแข่งขันในโอลิมปิกฤดูร้อน 2016 แต่เธอได้รับเชิญให้เข้าแข่งขัน ไม่ได้ผ่านการคัดเลือก) โดยในรอบชิงชนะเลิศของโซนเอเชียตะวันตกที่กรุงอัมมาน ประเทศจอร์แดน ซาซาวัย 11 ปีชนะมาเรียนา ซะฮาเกียน คู่แข่งขันวัย 42 ปีชาวเลบานอนและผ่านการคัดเลือกเข้าแข่งขันโอลิมปิกฤดูร้อน 2020 หลังชนะรอบคัดเลือก คณะกรรมการโอลิมปิกจีนได้เชิญให้เธอเข้าฝึกซ้อมในประเทศจีน 

ซาซาได้รับเกียรติให้เชิญธงชาติซีเรียเข้าสู่สนามในพิธีเปิดการแข่งขันโอลิมปิกฤดูร้อน 2020 คู่กับอะห์มัด ฮัมชุ นักกีฬาขี่ม้าชาย

ในการแข่งขันเทเบิลเทนนิสประเภทหญิงเดี่ยวรอบแรก เธอแพ้หลิว เจีย นักเทเบิลเทนนิสทีมชาติออสเตรียเชื้อสายจีนอายุ 39 ปีซึ่งเข้าแข่งขันโอลิมปิกฤดูร้อนทุกครั้งตั้งแต่โอลิมปิกฤดูร้อน 2000 ที่ซิดนีย์เป็นต้นมา ด้วยผล 4–0 เซต
# เซโนเบลดโครนิเคิลส์ (วิดีโอเกม)
เซโนเบลดโครนิเคิลส์  เป็นวิดีโอเกมแนวโอเพนเวิลด์แอ็กชันเล่นตามบทบาท พัฒนาโดยมอนอลิธซอฟท์ และจัดจำหน่ายโดยนินเท็นโด สำหรับเครื่องวี วางจำหน่ายครั้งแรกในญี่ปุ่นในปี 2010 ต่อมาได้วางจำหน่ายในภูมิภาคแพลในปี 2011 และจากนั้นในอเมริกาเหนือในปี 2012 ตัวเกมถูกพอร์ตลงนิวนินเท็นโด 3ดีเอส ได้วางจำหน่ายในปี 2015 และตัวเกมรีมาสเตอร์แบบความละเอียดสูงสำหรับนินเท็นโด สวิตช์ ได้วางจำหน่ายในเดือนพฤษภาคม 2020 เซโนเบลดโครนิเคิลส์ เป็นเกมลำดับแรกในชุดเกม เซโนเบลดโครนิเคิลส์ ซึ่งเป็นชุดเกมย่อยซึ่งเป็นส่วนหนึ่งของเมตาซีรีส์ เซโน ที่ใหญ่กว่า แม้ว่าจะเนื้อเรื่องจะไม่มีการเชื่อมโยงกับเกม เซโน ก่อนหน้านี้โดยตรง แต่ได้รวมเอาองค์ประกอบที่สวยงามและเนื้อเรื่องจากทั้งแฟนตาซีและนิยายวิทยาศาสตร์ ตัวเกมมีการนำทางผ่านระบบโอเพนเวิลด์ที่แบ่งออกเป็นโซนต่าง ๆ ภารกิจย่อยที่เชื่อมโยงกับความสัมพันธ์ของสมาชิกในปาร์ตี้ และระบบการต่อสู้ตามเวลาจริงซึ่งรวมเอาความสามารถของตัวละครหลักในการมองแวบหนึ่งในอนาคต

แนวความคิดสำหรับเกม เซโนเบลดโครนิเคิลส์ เริ่มขึ้นในเดือนมิถุนายน 2006 เมื่อ Tetsuya Takahashi ผู้อำนวยการบริหารและผู้เขียนบทของเกม ได้นึกถึงแล้วสร้างแบบจำลองของไททันยักษ์สองตัวที่แช่แข็งซึ่งอยู่กับผู้คนที่อาศัยอยู่บนร่างกายของพวกเขา การพัฒนาเกมได้เริ่มขึ้นในปี 2007 ภายใต้ชื่อ Monado: The Beginning of the World แม้ว่าในที่สุดจะมีการรีแบรนด์ด้วยชื่อปัจจุบันเพื่อเป็นเกียรติแก่งานก่อนหน้าของ Takahashi สคริปต์เขียนโดย Takahashi, Yuichiro Takeda นักเขียนอนิเมะ และ Yurie Hattori นักเขียนจากนินเท็นโด ดนตรีได้รับการจัดการโดยนักประพันธ์เพลงที่แตกต่างกันถึง 6 คน รวมทั้ง Manami Kiyota  นักแต่งเพลงที่เริ่มเล่นครั้งแรกและเป็นผู้นำ และผู้มีประสบการณ์ในอุตสาหกรรมอย่าง Yoko Shimomura และ Yasunori Mitsuda โดยคนหลังจะประพันธ์ธีมปิด

ตัวเกมได้ประกาศเปิดตัวในปี 2009 ภายใต้ชื่อเดิมและวางจำหน่ายในโซนญี่ปุ่นในปีต่อมา ถึงแม้ตัวเกมจะวางจำหน่ายในโซนยุโรปและในโอเชียเนีย แต่การวางจำหน่ายในโซนอเมริกาเหนือยังไม่ได้รับการยืนยันจนถึงเดือนธันวาคม 2011 ในช่วงเวลานั้นแฟนแคมเปญที่ชื่อว่าโอเปอเรชันเรนฟอลล์ได้รับความสนใจอย่างมากต่อตัวเกม เมื่อตัวเกมวางจำหน่าย ตัวเกมได้รับเสียงวิจารณ์อย่างล้นหลามและถูกยกย่องว่าเป็นหนึ่งในเกมเล่นตามบทบาทที่ดีที่สุด ในขณะที่ตัวเกมเวอร์ชันพอร์ตลงนิวนินเท็นโด 3ดีเอส ก็ได้รับการยกย่องว่าประสบความสำเร็จในการสร้างเกมขึ้นใหม่ในรูปแบบพกพา การยกย่องเป็นพิเศษโดยเฉพาะโครงเรื่อง  นักวิจารณ์หลายคนเรียกว่าเป็นนวัตกรรมและซับซ้อนอย่างน่าประหลาดใจ นอกจากนี้ยังตัวเกมประสบความสำเร็จในเชิงพาณิชย์ทั้งในโซนญี่ปุ่นและตะวันตก เซโนเบลดโครนิเคิลส์ เอกซ์ เกมที่สืบทอดจิตวิญญาณของเกมนีถูกพัฒนาโดยทีมพัฒนาเดียวกันวางจำหน่ายในปี 2015 สำหรับวียู เกมภาคต่อ เซโนเบลดโครนิเคิลส์ 2 วางจำหน่ายสำหรับนินเท็นโด สวิตช์ในปี 2017
 หมายเหตุ
# โคโกนะ ฮิรากิ
โคโกนะ ฮิรากิ  เป็นนักกีฬาสเกตบอร์ดชาวญี่ปุ่น เธอได้รับเหรียญเงินในการแข่งขันสเกตบอร์ดประเภทพาร์กหญิงในโอลิมปิกฤดูร้อน 2020 และเป็นนักกีฬาโอลิมปิกฤดูร้อนทีมชาติญี่ปุ่นที่อายุน้อยที่สุด

 ผลงาน 
ฮิรากิเข้าแข่งขันสเกตบอร์ดชิงแชมป์โลกประเภทพาร์กหญิงหลายครั้ง โดยใน ค.ศ. 2018 เธอได้อันดับที่ 7 และใน ค.ศ. 2019 เธอได้อันดับที่ 11 นอกจากนี้เธอยังแข่งขันในเอ็กซ์เกมส์ ซึ่งเธอได้รับเหรียญเงินจากการแข่งขันที่บอยซี รัฐไอดาโฮ ใน ค.ศ. 2019 ซึ่งในปีเดียวกันเธอได้รางวัลชนะเลิศในรายการแวนส์พาร์กซีรีส์ 2019 ที่กรุงปารีส ใน ค.ศ. 2021 เธอได้อันดับที่ 5 ในการแข่งขันรายการดิวทัวร์ 2021 ที่ดิมอยน์ รัฐไอโอวา และผ่านเข้าแข่งขันโอลิมปิกฤดูร้อน 2020
# วันรัฐธรรมนูญ (ญี่ปุ่น)
วันรัฐธรรมนูญ  เป็นวันที่ระลึกถึงการที่รัฐธรรมนูญแห่งญี่ปุ่นในช่วงหลังสงครามโลกครั้งที่สองมีผลบังคับใช้ในวันที่ 3 พฤษภาคม ค.ศ. 1947 และเป็นหนึ่งในช่วงระยะเวลาของสัปดาห์ทอง

 ประวัติ 
หลังการทิ้งระเบิดปรมาณูที่ฮิโรชิมะและนางาซากิ ทำให้ญี่ปุ่นยอมจำนนอย่างไม่มีเงื่อนไขต่อฝ่ายพันธมิตร รัฐธรรมนูญญี่ปุ่นได้รับการเขียนใหม่โดยคำนึงถึงหลัก 3 ประการ ได้แก่ อำนาจอธิปไตยของปวงชน การเคารพในสิทธิมนุษยชน และการเลิกทำสงครามสำรวจญี่ปุ่น สำนักข่าวสารญี่ปุ่น สถานเอกอัครราชทูตญี่ปุ่น. สืบค้นเมื่อ 2021-11-26. และให้ความสำคัญกับความรักสงบและสันตินิยมของคนในชาติ รัฐธรรมนูญฉบับใหม่นี้มีความแตกต่างจากรัฐธรรมนูญเมจิที่จักรพรรดิไม่ได้มีพระราชอำนาจในการบริหารงานราชการ นอกจากนี้ยังมีบทบัญญัติที่อธิบายถึงสิทธิขั้นพื้นฐานและหน้าที่ของประชาชนอีกด้วย จากเหตุการณ์ดังกล่าวถูกทำให้เป็นวันหยุดราชการตามพระราชบัญญัติวันหยุดราชการ ค.ศ. 1948
# เตียวลุย
เตียวลุย มีชื่อในภาษาจีนกลางว่า เจ้า เล่ย์  ชื่อรอง คั่นซุ่ย  เป็นนายทหารของขุนศึกเล่าปี่ในช่วงปลายราชวงศ์ฮั่นตะวันออก

ประวัติ
เตียวลุยมีตำแหน่งเป็นผู้บังคับการ (都督 ตูตู) ภายใตการบัญชาการของกวนอู ในปี ค.ศ. 220 เตียวลุยถูกจับโดยม้าต๋งขุนพลของซุนกวน หลังการรุกรานเกงจิ๋วของลิบอง ไม่มีการบันทึกถึงชะตากรรมของเตียวลุยภายหลังจากนั้น(二十四年，[...]十二月，璋司馬馬忠獲羽及其子平、都督趙累等於章鄉，遂定荊州。是歲大疫，盡除荊州民租稅。) จดหมายเหตุสามก๊ก เล่มที่ 47.

ในนิยายสามก๊ก
ในนิยายสามก๊กของล่อกวนตง ตอนที่ 73 (ตรงกับสามก๊ก ฉบับเจ้าพระยาพระคลัง (หน) ตอนที่ 59) เมื่อกวนอูโจมตีอ้วนเสีย อองฮูแนะนำกวนอูให้มอบหมายเตียวลุยอยู่ป้องเกงจิ๋ว แต่กวนอูกลับตั้งให้เตียวลุยเป็นนายกองเสบียงแทน.สามก๊ก ตอนที่ 73

ภายหลังเมื่อกวนอูถูกทัพของซุนกวนล้อมที่เป๊กเสีย เตียวลุยเสนอแผนและติดตามกวนอูพยายามจะตีฝ่าวงล้อม กลับถูกทัพซุนกวนซุ่มโจมตีและเตียวลุยถูกสังหารในที่รบสามก๊ก ตอนที่ 77
ดูเพิ่ม
 รายชื่อบุคคลในยุคสามก๊ก
# โปเกมอนเรนเจอร์ วาโทนาจ
โปเกมอนเรนเจอร์ วาโทนาจ (หรือในชื่อภาษาต่างประเทศ โปเกมอนเรนเจอร์: แชโดวส์ออฟอัลเมีย  เป็นวิดีโอเกมแนวแอ็กชันเล่นตามบทบาทที่พัฒนาโดยบริษัทครีเชอส์ จำหน่ายโดยบริษัท โปเกมอน จำกัดและนินเท็นโด ออกจำหน่ายสำหรับนินเท็นโด ดีเอส ในประเทศญี่ปุ่นในวันที่ 20 มีนาคม พ.ศ. 2551 ในอเมริกาเหนือในวันที่ 10 พฤศจิกายน พ.ศ. 2551 ในออสตราเลเซียในวันที่ 13 พฤศจิกายน พ.ศ. 2551 และในยุโรปในวันที่ 21 พฤศจิกายน พ.ศ. 2551 โดยผู้เล่นจะรับบทบาทเป็นโปเกมอน เรนเจอร์ ในภูมิภาค Almia โดยมีหน้าที่ปกป้องโปเกมอนป่าและทำภารกิจจากการแก๊งชั่วร้ายมีชื่อว่า Dim Sun